R5dwMg/zh-wiki-yue-long huggingface dataset:
蠍子樂隊係德國漢諾威嘅一個硬搖滾、重金屬樂隊，佢哋啲歌比較旋律化，加上主唱嗰把好髙音好淨嘅聲音，喺國際好成功。佢哋雖然係德國樂隊，不過啲歌詞全部係用英文寫成，德文嘅作品就得『Du bist so schmutzig』呢一首，係收喺1999年嘅錄音室專輯Eye II Eye入邊。
佢哋比較有名嘅歌有『The Zoo』 , 『 Blackout』 ,  『Still Loving You』 ,  『No One Like You』 , 『Rock You Like a Hurricane』同『Wind of Change』，其中『Wind of Change』呢一首係同蘇聯解體嘅背景有關，佢哋自己重出過俄文同西班牙語，喺香港譚詠麟重用國語同粵語翻唱咗呢首歌，係收喺專輯『让爱继续』嘅国语版《当年》同『情人』入邊嘅粤语版『再等几天』。
佢為蠍子樂隊嘅好多歌填詞。佢同樂隊前鼓手Herman Rarebell為一啲歌填過詞，例如好紅嘅《Rock You Like a Hurricane》。而佢自己個人都作過曲，例如《Wind of Change》、《You and I》、《But the Best for You》、《Does Anyone Know》、《A Moment in a Million Years》、《Moment of Glory》、《I Wanted to Cry》、《Back to You》、《My City, My Town》、《Follow Your Heart》、《Rock'n' Roll Band》、《The World We Used to Know》同《Who We Are》。
李恕權，係臺灣男歌手。佢喺臺灣澎湖出世，十三歲嗰陣移民美國。佢喺NASA道做過嘢，1980年喺美國出首張專輯《Take Me There》，1983年憑住《迴》呢隻歌喺臺灣成名。佢都被叫做「蚱蜢王子」，之後佢淡出歌壇，去做電腦工程、錄音同教書。
1979年，讀緊高二嘅佢參加日本電視台節目《一個明星的誕生！》，但喺候選人篩選階段道已經出局。1986年，佢轉型做唱作人，並喺同年出咗由佢包辦作曲嘅《Scarlet》大碟，而大碟入面嘅主打歌《月半小夜曲》之後被香港歌手李克勤翻唱做同名粵語歌。
《Billie Jean》係Thriller專輯嘅第二張單曲，原本瓊絲唔鍾意呢隻歌。因為前奏太長，但佢執意要保留。呢隻歌除咗攞到格林美獎外，亦打破MTV長期以嚟嘅種族隔閡，係第一個喺MTV播MV嘅黑人歌手。
《再見我的愛人》係改編自1974年Ann Lewis日文歌《グッドバイ‧マイ‧ラブ》，國語原唱係鄧麗君。1975年由香港寶麗金唱片發行，同一年劉文正亦改編歌詞並出咗《就這樣約定》，同時亦收錄喺電影《門裡門外》原聲帶。
《極限》係徐佳瑩嘅第2張全創作音樂專輯，2010年8月16號全面預購，9月3號正式發行，首波主打歌係專輯同名歌曲《極限》，第二波主打歌係《懼高症》，第三波主打歌係《迪斯可》。呢個專輯同上一張專輯一樣，收錄咗新歌同之前第三屆《超級星光大道》演唱過嘅歌，同埋無論詞曲、創作、合聲都係由徐佳瑩負責。
《理想人生》係徐佳瑩嘅第3張創作專輯，2012年5月14號全面預購，6月6號正式發行，收錄咗新歌同之前喺streetvoice出嘅新歌，而專輯嘅製作重係由徐佳瑩負責，不論係詞曲、創作亦或係合聲。更重要嘅係，成張專輯凈請到從首張專輯就開始合作嘅陳建騏做製作人。
《給》係徐佳瑩嘅第6張創作專輯，喺2022年6月3號開始預購，2022年6月22號正式發行，由徐佳瑩同陳君豪一齊擔綱專輯製作人，葛大為擔任專輯製作統籌，亦係繼《心裏學》專輯後，徐佳瑩經歷結婚生仔等人生大事，睽違4年半再推出嘅個人第6張錄音室專輯。
《是日救星巡迴演唱會》，係臺灣女歌手徐佳瑩嘅第4次個人大型巡迴演唱會，首場喺2017年4月22號喺臺北小巨蛋開始，到2018年12月15號喺高雄以最終場結束呢次巡演，呢次巡演一共有2輪同埋10場演出。
《是日救星》係徐佳瑩嘅第3張演唱會專輯同首張影像專輯，喺2019年11月13號開始預購，2019年12月6號正式發行。專輯共分為漫遊橘同星際藍兩個版本，收錄咗巡演臺北場除《明天的事情》同《潛規則＋慢慢等》以外嘅全部演出曲目，共計24首。
其中，《莉莉安》係實體唱片獨享曲目。另外，兩個版本均附有一張加贈DVD，特別收錄咗巡演旗艦返航版臺北場嘅《香水》、《病人》、《現在不跳舞要幹嘛》、《傲嬌＋辣台妹》、《灰色》同《心裏學》6首表演曲目。數碼錄音版喺2019年12月9號全網上線，同實體唱片相比額外收錄咗巡演高雄場嘅《明天的事情》同旗艦返航版臺北場嘅《到此為止》兩首曲目。
從桃園縣復旦國小舞蹈班畢業，進入桃園縣東興國中舞蹈班、台北市立中正高級中學舞蹈班並喺2010年由國立臺北藝術大學舞蹈學系畢業。修習唨古典芭蕾、中國民俗舞蹈、當代舞蹈技巧等幾項多元舞蹈，2005年到2010年之間參與北藝大校內外啲舞團展演，並多次擔任啲演出嘅主要舞者同獨舞者。
初期主持人包括劉在錫、池錫辰、金鐘國、Gary、河東勳、李光洙同埋宋仲基，後來陸續加入宋智孝、Lizzy，但宋仲基、Lizzy同Gary都中途退出。響2017年，全昭旻同梁世燦加入。去到2021年，李光洙退出。
初期嘅遊戲設定係嘉賓同班主持被鎖喺韓國著名地標進行遊戲，並要喺佢開始營業前逃出，經過幾輪遊戲後，最後輸咗嘅成員會被安排喺人來人往嘅地點接受尷尬嘅懲罰。2011年5月以後，取消畀輸家嘅懲罰，唔定期畀勝出者獎品，遊戲方式亦改為先去各地方進行任務，由勝出嘅成員或隊伍獲得對最終任務有利嘅提示或權力。
求婚，係未婚伴侶嘅一方，向對方查詢意願同建議結婚，兼提出條件包括婚禮同婚後嘅雙方權利同義務。因為性格、文化習俗唔同，又或者兩人早有默契，婚姻條件未必同時議價咁直接。又例如求婚活動作為習俗嘅指定動作，儀式嚮當眾進行，即場講價唔方便。
2017湖南衛視節目巡禮，即2017年湖南衛視招商會。係中國湖南廣播電視台旗下電視頻道湖南衛視向廣告客戶推出嘅一系列冠名、廣告招商同埋公佈2017年戲劇節目、綜藝節目等播出計劃。巡禮分4個部分舉行，以「自信，更青春」做主題，喺10月14號率先喺長沙舉行VIP客戶廣告資源尊享會，然後喺10月22號喺海口舉行廣告資源分享會，隨後喺10月27號喺北京舉行廣告招商推廣會。
2017年，星期一、星期二播出嘅「鑽石獨播劇場」併入星期三、星期四播出嘅「青春進行時」，逢星期一至星期四夜晚10點播出。1月8號起，逢星期日至星期四夜晚10點5日聯播播出。2月6號起，改做逢星期一至星期三 夜晚10點3日聯播播出
歌名《阿楚姑娘》其實係填詞人夢野嘅女朋友嚟，喺2009年一齊咗。嗰陣佢哋兩個過嘅生活好平淡，冇咩錢，買唔起禮物畀佢女朋友。佢就係因為令到佢女朋友覺得畀唔到保障佢，所以喺2011年分手。而喺佢哋一齊嗰陣承諾過話會寫隻歌畀佢，而呢個承諾喺佢哋分手後先實現。
哈巴內拉舞曲，或譯哈巴奈拉舞曲，係法國歌劇《卡門》一隻出名嘅詠嘆調，由女主角喺第一幕第五場。隻歌又會攞法文歌詞第一句叫L'amour est un oiseau rebelle，意思係「愛情係隻任性嘅雀」。
呢首「漢語版」成日被電視台同影視、音樂作品當做標準嘅漢譯版。真實情況係，呢隻歌係1960年香港電影《野玫瑰之戀》入面，主演葛蘭喺片入面唱嘅歌，由李雋青填詞。嗰電影故事同《卡門》一脈相承，描述一位野性難馴、但卻顛倒眾生嘅歌女。
葛蘭，中國浙江省海寧縣人，著名香港電影演員，1950年代至1960年代間主演過多部著名華語歌舞片，並以兼具「演歌舞」三者著稱，主演作品中好多歌亦傳唱到依家，佢代表作有《曼波女郎》、《青春兒女》同《野玫瑰之戀》作品。
祖籍浙江海寧，喺南京出世，喺上海長大。藝名係由佢英文名Grace譯嚟。葛蘭由細個就開始學聲樂，1949年佢跟老豆搬去香港。1952年，佢進入泰山影業公司，出演處女作《七姊妹》。1961年葛蘭同高福全喺倫敦結婚，1964年退出影壇。
卜萬蒼特別睇好葛蘭，令佢同俞振飛、黃飛然同葉冷竹琴學習表演藝術同西洋聲樂。同時，佢京劇唱得幾好，都講到一口流利嘅英語，1954年，好萊塢影帝克拉克·蓋博喺香港拍電影《江湖客》（Soldier of Fortune)，要征演一位會講英語嘅中國女演員飾演漁家女一角，有2000幾人參加考試，但剩係錄咗葛蘭一人。
1956年，葛蘭同林黛，白光等人去台灣幫蔣介石祝壽，返港後加入國際電影懋業有限公司，冇耐佢主演電影《曼波女郎》，佢飾演李愷玲，同日後女演員樂蒂嘅老公陳厚搭戲，由於佢唱同舞蹈樣樣都得，人們就叫佢「曼波女郎」。
1961年6月15號佢同港澳富商高福全喺英國倫敦結婚，高福全喺1916年出世，比葛蘭大17歲，佢係尤敏老公高福球嘅哥哥，所以，葛蘭同尤敏係妯娌關係。喺7個幾月嘅環球蜜月旅行後，佢又返到香港拍《教我如何不想她》、《寶蓮燈》等影片。
1964年，葛蘭喺演完《啼笑姻緣》後，正式退出影壇同歌壇，喺屋企專心相夫教子。1989年11月，葛蘭同好友們灌錄咗一張叫《京曲選萃》嘅唱片。1993年4月，香港市政局舉辦第12屆香港國際電影節，主題曲係《國語片與時代曲》，葛蘭應邀出席座談會嘅嘉賓。
7月6號，佢參與出演咗由雅友集同中華傳統戲劇學會舉辦嘅京劇清唱晚會以慶祝香港回歸5周年，2004年，葛蘭嘅老公過世，享年88歲，佢哋有一個仔，喺1966年出世，2013年8月11號，葛蘭出席「曼波女郎回來了」活動。
喺上海出世，祖籍浙江鎮海縣，係小港李家世家之後，去香港後喺族兄李祖永香港永華電影公司靡下做秘書、編劇，同邵逸夫同鄉，後又被邵氏招攬。李雋青喺上海大同大學畢業。由於李雋青大學時代讀嘅係新版教科書，因此所作歌曲比較通俗口語化。
《Run》係蘇格蘭樂隊雪警嘅一首民謠歌，出自佢哋嘅第三張專輯《Final Straw》，2004年2月26號作為專輯嘅第二隻單曲喺英國發行。攞到音樂界嘅積極評價，並上咗英國單曲排行榜第五名，之後被多次翻唱，其中有Tre Lux、Three Graces、Damian McGinty、林憶蓮，同埋喺2008年11月30號將佢翻唱作品發行嘅Leona Lewis。
雪警樂隊領銜者Gary Lightbody喺2000年有咗《Run》嘅初步構想。喺同《Q雜誌》Michael Odell嘅訪談入面，Lightbody表示呢個唔係一首關於「做個孩子」嘅歌，「我過去狂熱吸毒。
在格拉斯哥藝術學院的酒吧一晚，我從樓梯上狠狠摔下來，Jonny Quinn在樓梯井找到我的時候我的頭上滿是鮮血…… 頭部磕破，眼睛睜不開，牙也磕掉了…… 在靠近Hillhead糟透了的小房子裡試圖摔斷我的吉他之後不久便寫了它。
歌詞『Light Up, Light Up』對我而言猶如燈塔之光。」喺2009年《每日郵報》嘅採訪入面，Lightbody又話，「我們一無所有，僅格拉斯哥的一處公寓，還一直下雨。而在那個想象世界裡，卻遇見了更好的時光。
《Run》嘅音樂視頻喺2003年肯特郡嘅一處偏地拍。由Pual Gore導演，Suzie Morton製片，Ben Smithard拍攝，Tony Kearns編輯，Flynn製作公司喺2003年10月首發。
雪警係蘇格蘭一個另類搖滾樂隊，得過格林美獎提名。成員大半來自北愛爾蘭嘅班戈縣同貝爾法斯特。佢哋以蘇格蘭第2大城市格拉斯哥做根據地，並簽約寶麗多。最初嘅雪警只係一個獨立搖滾樂團，但因為《Run》、《Chasing Cars》等等歌曲成功做主流音樂，後來佢哋尋求更多另類搖滾嘅元素。
陳偉文係香港作曲人、編曲人同音樂監製，細個自學結他，喺酒廊做過結他手，後轉職錄音室工作，逐步涉獵錄音、編曲、製作電台節目Jingle同ID、電視劇配樂等工作，大部份音樂理論、技術、觸覺都係自學，到依家負責中文流行歌曲編曲300幾首，其中包括超過30首係王菲作曲同編曲嘅作品，係王菲1995年至2000年間固定製作班底之一，其中2首王菲嘅作品《情誡》同《郵差》係佢喺樂壇頒獎禮上贏到嘅獎。
除個人創作外，亦喺香港演藝學院、HKMA、UMI同伯樂音樂學院開班教授電子音樂同配樂。2006年成立音樂版權公司－Sense Publishing，發掘新晉作曲人同作詞人。監製過新人嘉琳專輯《Reach for Your Moon》，近年重幫多隊樂隊如野仔、Yellow!
歌名引用咗古老嘅西方諺語。歌詞內容表達一名表演者喺面臨死亡時就笑住咁睇生死，繼續豪氣表演直到最尾嘅情況。由於主唱Freddie Mercury呢個時候確實面臨住死亡，而英國媒體自1980年代尾以嚟就一直對佢嘅健康狀況強烈好奇，所以呢首歌成日被睇成佢向外界表達看待自己生命盡頭嘅態度。
1991年10月14號，首歌喺英國出單曲，配合10月24號嘅第2張精選輯Greatest Hits II。緊接住，40日後，Freddie Mercury喺1991年11月24號過世。首歌係佢未死出嘅最後一張單曲。
艾頓莊喺1992年嘅Freddie Mercury致敬演唱會同1997年各翻唱過一次呢首歌，1997年嘅現場版本收錄喺1999年Queen嘅第3張精選輯Greatest Hits III入面。絲蓮·迪安喺2008年嘅世界巡迴演唱Taking Chances Tour每場都固定唱呢首歌同Queen致敬。
聽過John Deacon同Roger Taylor兩人演奏一段和弦後，Brian May同Freddie Mercury兩人一齊決定首歌嘅意境主軸並寫咗一啲歌詞。May之後做埋其餘嘅歌詞同旋律，並增加咗一段類似D大調卡農嘅過場。
Demo帶係由Brian May唱，其中某啲部分音域過高，必須用假音。當佢將最後Demo帶畀Mercury睇，佢其實有啲擔心Mercury已經瀕臨死亡嘅身體狀況負荷唔到呢次嘅高難度錄音。然而，當行入錄音室時，Mercury仰頭灌咗一大杯伏特加，大聲笑講「我緊撚係會搞掂好佢，靚仔！
1971年，當麥連喺讀完一本講梵高成世嘅書後就寫咗呢首歌嘅歌詞，用手風琴、顫音琴、弦樂器同結他配樂。當年，呢首歌一度成為英國單曲排行榜嘅第一名，並喺美國攞到第12名。告示牌排行榜將《文森》排喺1972年百強榜嘅第94名，成人當代音樂第2名。
真的愛妳 係Beyond 1989年出嘅第四張粵語大碟Beyond IV嘅主打歌同埋電影開心鬼救開心鬼嘅插曲，呢首歌係Beyond四人時期最流行最有影響嘅歌之一。呢首歌將母愛寫入歌詞入邊，配上流行嘅旋律同四個人每人一段嘅合唱方式，當年就紅遍咗大街小巷，重得到1989年度十大中文金曲同1989年度十大勁歌金曲。
2005年，佢出嘅珍愛真愛風行精選集入面《Melody》首歌被指抄襲鳥之詩。台灣ACG迷表達不滿，寫信向日本Key直接反應，而Key就向持有版權嘅SONY BMG抗議，最後SONY BMG公開道歉並回收。
《It's My Life》係美國搖滾樂隊Bon Jovi嘅歌。2000年5月23號，喺佢哋第七張錄音室專輯Crush以第一主打歌發行。隻歌由Jon Bon Jovi、Richie Sambora同Max Martin寫同製作，Luke Ebbin就只參與製作部分。
Richie Sambora，喺美國新澤西Perth Amboy出世，做過Bon Jovi嘅結他手。從Bon Jovi 1983年成立以嚟，佢就喺樂團入面，直到2013年離開樂團。細個就試去彈琴，吹色士風，喇叭。
譚晶喺呢隻歌融合咗世界音樂，喺首歌入面加咗7種大部分係非物質文化遺產嘅民族音樂，其中以新疆民族音樂做主打。例如佢請咗新疆維吾爾族歌手、弗拉門戈結他演奏家克爾曼一齊合作，新疆舞蹈家皮達古麗幫隻歌伴舞。將7種樂器融入到流行曲式入面，以西班牙佛蘭明歌嘅旋律，將中國民族音樂嘅精粹融合，做到世界音樂嘅感覺。
譚晶喺表演嗰晚，著咗好中性嘅西裝、頭頂戴咗一頂禮服帽。佢喺嗰晚仲攞到觀眾票選、歌手互投嘅第一名。佢嘅音樂合伙人張大大仲話首歌係譚晶為咗呢個比賽而專門度身定做。另外，譚晶去過新疆留咗十日，話過想透過呢隻歌將民族音樂融入到最潮最流行嘅音樂入面。
黃兆銘，係粵語流行音樂製作人。係樂隊PickPak掣同大頭佛嘅鍵琴手。第一首出嘅作品喺薛凱琪《噗噗跳》。黃兆銘早年讀過中華基督教會蒙黃花沃紀念小學同聖巴西流小學。後升讀港島民生書院，係該校第一屆入讀嘅學生。
《Lara Fabian》係比利時歌手Lara Fabian出嘅第四張錄音室專輯同首張英文國際專輯。喺1999年11月29號法國首次發行，後來喺2000年全球發行。專輯嘅單曲《愛情不滅》，《愛的力量》同《這就是我》都好紅。
Lara Fabian，本名Lara Crokaert，係一位喺比利時埃特爾貝克出世嘅國際女歌手，以爆發力嘅嗓音同號歌藝出名。佢係抒情女高音，音域可橫跨四個八度音程。同時，佢都識多語種，除咗母語法文，佢仲以意大利文、西班牙文、葡萄牙文同英文唱歌，並且可以流利表達，到依家全球專輯銷量已超過一千萬張。
《Thinking Out Loud》係Ed Sheeran嘅歌，收錄喺佢2014年出嘅第二張錄音室專輯《×》。呢隻歌嘅詞曲作家係Sheeran同Amy Wadge，並由Jake Gosling製作。
《多得他》係香港歌手王菲喺1990年12月由新藝寶發行嘅《You're the Only One》唱碟入面第六隻主打粵語歌。由Babyface、L.A. Reid同Daryl Simmons作曲，林夕填詞，唐奕聰編曲，Alvin Leong監製。
Babyface，藝名Babyface，係美國一位集超級金曲詞曲作者，唱片製作人，電影監製，歌手，鍵盤手，結他手同企業家七種身份嘅巨星。佢1959年4月10號喺印第安納波利斯出世。佢做過R&B組合The Deele嘅成員。
《柿子》係隻好有藝術性嘅一隻歌。作曲人常石磊喺佢中學時期已經寫咗呢隻歌。《柿子》係講緊氣氛變化，文明生活對大自然破壞嘅大道理。雖然《蓋亞》唱碟喺2012年9月21號先推出，但MV已經喺2011年8月27號首播。
林憶蓮喺《歌手2017》終極淘汰賽唱咗呢隻歌，攞到嗰集觀眾票選第一名、歌手互投第二名。佢喺嗰晚嘅表演到仲著咗紅裙，重請咗台灣舞蹈家用現代舞形式嚟展現隻歌嘅意境。佢除咗希望呢個作品向大家傳遞環保態度，呼籲大家保護大自然、著眼人文、將人類對自然隨便破壞去深刻反省同反思嘅同時，重想畀觀眾喺隻歌入面睇而家嘅林憶蓮，發現自己喺音樂方面嘅成長。
呢隻歌係迪瑪希喺《歌手2017》最後一場常規賽競演嘅歌。隻歌係佢19歲嗰陣寫落嘅。佢話佢參加咗10集節目可以識到唔同歌手、前輩去學嘢，畀佢儲到好多經驗，令佢上到難忘嘅一堂，佢想憑住呢隻歌回饋觀眾。喺節目採訪仲回憶由以前到而家都係想做歌手，冇諗過其他職業，所以依家過緊嘅每一日都好難忘。
1996年，佢憑住漢語中編小說《魂在人間》攞到第四屆全國少數民族文學駿馬獎中編小說獎。2001年，佢攞到全國少數民族文學駿馬獎文學翻譯獎。2003年，佢攞到新疆第一屆天山文藝獎文學翻譯獎同榮譽獎。2018年，佢為過《遠去的牧歌》編曲。
《玫瑰之吻》係嚟自Seal第二張同名專輯嘅歌。隻歌最先喺1994年發佈，之後喺1995年被重新發佈，並被收入電影《新蝙蝠俠─不敗之謎》嘅原聲帶內。隻歌嘅重新發佈令佢喺美國同澳洲嘅音樂排行榜上攞到冠軍。
郭小霖係香港歌手同音樂創作人。1980年代由加拿大返香港，做作曲、編曲、監製，後尾自己做埋歌手。代表作有《從不知》、《愛情蝙蝠俠》、《迷惘》呢啲。另外，張國榮嘅《無心睡眠》都係由佢作曲。之後又做幕後廣告音樂人，同Sony/ATV音樂創作總經理。
《Faded》，係由Alan Walker作嘅一首電子音樂，推出之後hit爆全球，喺好多國家嘅音樂排行榜入到前十。《Faded》用佢之前作嘅電子音樂《Fade》做基礎，由挪威女歌手Iselin Solheim唱出嚟。
截至2020年12月11號，《Faded》喺YouTube嘅觀看次數已經突破廿九億，擁有2900萬次鍾意同56.8萬次唔鍾意，入咗最受歡迎嘅YouTube片列表頭十。同埋截至2019年6月，Spotify有超過10億嘅播放量。
隻歌係米高積臣同昆西·瓊斯一齊寫嘅，係《Bad》專輯嘅第三隻單曲，喺1987年11月9發佈，呢隻歌喺美國Top 100榜內停留咗18個禮拜，並攞到R&B榜嘅冠軍。隻歌最出名嘅一次演出喺1988年格林美獎頒獎典禮現場，米高積臣現場表演咗隻歌嘅慢版改編曲，攞到好多好評。
《端午金曲撈》，係中國大陸江蘇衛視《原來是金曲》節目組喺2016年端午節期間推出嘅一檔特別節目。目的係關注華語樂壇本應紅嘅但因種種原因被埋沒嘅優秀創作，透過喚醒師嘅改編演唱令佢華麗逆襲，重返觀眾視野，喚醒觀眾嘅音樂記憶。
呢個節目嘅臺灣播映權由旺中集團買到，旗下有線頻道中天綜合台喺2017年12月23號夜晚8點以《金曲撈前傳》嘅名義重播，無線頻道中視主頻喺2019年5月26號夜晚10點以《金曲撈前傳》嘅名義重播。海外方面，星加坡嘅HUB都會台同馬來西亞嘅NTV7分別喺2017年7月22號夜晚10點45分同7月22號夜晚11點以《金曲撈前傳》嘅名義重播。
《端午金曲撈》共有4首華語樂壇嘅遺珠之作等待被打撈。原唱委託喚醒師演繹歌曲改編版，現場200名80、90後大眾聽審行使投票權。歌曲演唱開始投票就開始。演唱結束，投票結束。投票數超過120票，就係喚醒成功，原唱出場同喚醒師合唱原版歌曲。
野花，係花嘅一種，講有花植物，佢自生自滅，唔使人打理就生得。依度唔單止講花，亦包晒佢全樖植物。一般來講，野花本身就原生物種，喺當地品種。不過人類活動，亦會帶來其他物種，有時變成入侵物種。人類亦改變生境，有啲物種會適應新變化。
「1212」呢個符號代表到好多嘢，而對於袁婭維嚟講呢個係佢音樂語系入面嘅圖騰。呢張專輯係袁婭維想要傳遞畀聽眾嘅資訊，係佢打開自己嘅方式、同世界溝通嘅方式，為咗感知當中仲未被任何語系穿透嘅部分。袁婭維喺呢張專輯提出咗「Urban Soul」嘅全新音樂風格理念，佢將「Urban」同「Soul」兩種音樂風格結合埋一齊。
製琴師通常以木製作二胡，例如紅木、小葉紫檀、烏木、雞翼木、血檀、大葉紫檀、非洲紅花梨、非洲紫檀等等，亦都有製琴師以象牙、玉石、膠等材料製作二胡，因為佢哋有聲學以外嘅考量。琴筒一端蒙以蛇皮，係二胡獨特聲線嘅來源，啲高級嘅二胡會採用蝻蛇皮。
無論係嚟自野生或者圈養嘅蛇，收集蛇皮嘅使費日益增高。而瀕危野生動植物種國際貿易公約限制咗參與團體對蠎蛇皮嘅出入口，後嚟有人就開發蛇皮嘅替代材料，以模仿蛇皮嘅聲線。通常使用鋼弦、尼龍弦、絲弦，羊腸弦已極少人用。
松田聖子，本名蒲池法子，福岡縣人，係日本藝能史上擁有最多 ORICON NO.1 SINGLE 嘅第 3 位。第一位係 2 人組合 B'z，第 2 位係濱崎步。中間一段婚姻，曾經跟夫姓，改名做神田法子。
松田聖子喺1980年出道，同年4月出第一張 SINGLE，引起廣泛注意。同年秋天推出第二首SINGLE，已經打入日本 ORICON 10 大位置。當第三張 SINGLE，就係佢第一次有碟升到榜首，重係一上就到榜首，直到1988年推出為止，總共有 25 張連續 ORICON 咁樣上榜首，係日本史上，第一位有咁好成積嘅歌手。
而喺1983年8月1號推出嘅 SINGLE嘅 B 面亦獲得 ORICON 「初登場」冠軍，係日本細碟流行榜少有嘅佳績。呢個記錄後來響2004年俾 2 人組合 B'z 打破。而大碟方面，松田聖子係擁有最多10大作品嘅日本女歌手。
其實松田聖子一共有 26 首冠軍 SINGLE，佢喺1996年推出嘅，亦係初登場嘅冠軍作品，呢張 SINGLE 係佢第一張賣出超過 100 萬張嘅單曲細碟。而喺2006年7月，松田聖子推出咗日本史上最貴嘅 CD BOX SET，售價10萬日圓，即係約莫 6500 蚊港紙。
呢套CD BOX SET 喺2006年7月31號首次打入 ORICON 百大位置，進佔 96 位，頭一個禮拜銷售金額係 2 億 1 千 5 百萬日圓，折合港幣約1400 萬。係日本一項新記錄。同第 2 位嘅 9300 萬日圓，有超過 2 倍嘅銷售金額。
除咗唱片嘅輝煌成績之外，松田聖子更係日本嘅DINNER SHOW女皇。佢每年年尾例排喺日本各大酒店舉行一種有飲有食嘅迷你演唱會。啲飛更係喺日本女歌手之中收得最貴嘅，單喺日本東京太子高輪酒店舉行嘅演唱會飛就賣成48000日圓，相等於3120蚊港紙，重要即日就賣晒。
藍戰士 ，英文名叫Blue Jeans，係1980年代尾活躍香港嘅流行樂隊，喺1987年成立。樂隊嘅成員全部都係好有經驗嘅樂師，但最為人熟悉嘅都係，各成員嗰頭又長又鬈嘅頭髮，同埋前衛嘅打扮。歌曲方面，有啲歌係佢地自己寫，但係都有啲係改編外國歌，再填過粵語歌詞。
Blue Jeans嘅前身係Chyna樂隊，八十年代中Chyna解散後，每個成員專注做幕後音樂工作，直到1987年，當中三位成員黃良昇、蘇德華、單立文因參加第三屆「亞太流行歌曲創作大賽香港區決賽」而重組，仲改咗名做Blue Jeans，結果樂隊憑住參賽歌《豈有此理》攞到冠軍，嗰年簽埋 Sony 唱片公司入樂壇。
樂隊喺1990年4月出咗同名嘅大碟《Blue Jeans》之後，三位成員就分開，黃良昇轉咗行做保險，蘇德華、單立文就做返幕後音樂工作，直到2004年樂隊重組。因為單立文另外有嘢做，唔能夠參與嗰次嘅重組，所以由太極樂隊嘅前經理人鄧祖德替，而前民間傳期成員霍兆強做鼓手，出咗《放眼》哩隻碟。
《出軌的女人》係香港作詞家潘源良執導嘅2011年香港電影，伍健雄監製。呢次係潘源良繼1985年初執導《戀愛季節》後，相隔25年再執導嘅第二部作品，另外，佢亦同時擔任呢套戲嘅美術總監。呢套戲亦係夏文汐繼1989年《說謊的女人》後，相隔21年擔任主演復出作品。
新派武狀元，文武兼備，擅長做傳統排場戲目，1930年代成名，40至50年代喺舞台上紅極一時，喺香港拍咗好多武俠電影同粵劇電影。70年代佢同老婆任冰兒嘅燕新聲劇團係香港頗有威望嘅猛班，喺紀錄片《六國大封相》可一睹佢武狀元嘅風采。
雖然石燕子年紀比何非凡後生兩歲，但何非凡都拜佢為師學藝，嗌他做師父，羅家寶亦曾經係佢旗下演員。不過1980年代佢喺香港電台《紅伶訴心聲》專訪節目入邊曾經評價，話何非凡同羅家寶都淨係專注唱腔，忽略粵劇喺表演各方面演、打、翻、唸等五功、五法藝術。
石燕子晚年嗜好騎術同國畫，生活多彩多姿。1986年7月24號，石燕子同朋友打蔴雀後，因突發性腦中風送入九龍伊利沙伯醫院，其後轉送聖德肋撒醫院。入院第一個星期重清醒，同探病嘅朋友傾到偈，粵劇名伶任劍輝同白雪仙多次探望。
高志森以前係麗的電視編劇，後嚟轉咗去做電影導演。喺1980年代佢多數幫黃百鳴拍戲，1984年拍嘅《開心鬼》就收近二千萬票房，破咗香港票房紀錄。佢嘅電影通常都係喜劇，所以比較收得，好似《富貴逼人》系列都拍咗好幾部續集。
1994年7月，高志森想請張國榮拍《香江花月夜》，但當時張國榮係黃百鳴東方電影旗下嘅藝人，佢亦接拍咗于仁泰嘅《新夜半歌聲》。高志森以飯局為名，寫咗一張支票畀張國榮，想以示誠意。當時張國榮講明，因為佢係黃百鳴旗下嘅藝人，所以佢嘅檔期由黃百鳴決定，對方已安排佢接拍《夜半歌聲》，所以佢無權決定。
但礙於情面，張國榮唔好意思拒絕，暫且收咗支票，並打算詢問黃百鳴意見。之後高志森之後接受周刊訪問，話張國榮收錢唔認數，文章仲刊登一張無畫死線嘅「300萬支票」。高志森喺訪問入面仲話自己有權告張國榮。之後，張國榮喺《娛樂性騷擾》節目入面講番件事，話係當高志森係朋友先暫時收下支票，但數目唔係300萬，而係100萬，自己曾多次拒絕並且表明要問黃百鳴意見先可以決定，冇諗過高志森攞一張「300萬」嘅假支票接受訪問老屈佢，仲話高志森講啲咁嘅嘢簡直係垃圾，行為嗱渣。
2014年佔領中環期間，佢曾經公開回應學民思潮成員宣佈無限期絕食嘅新聞，叫佢哋自焚算數，仲話「你唔好睇我肥肥哋，我每日都有22個鐘頭絕食架」。佢攞自焚嚟開玩笑，之後被多人公開譴責，其中1996年曾遭遇八仙嶺山火嘅十大傑出青年張潤衡於面書指責，唔好攞燒傷嘅過程嚟開玩笑。
喺2021年3月，高志森喺《大公報》訪問中聲稱，藝發局只係撥出數萬港幣資助畀佢監製嘅舞台劇《金鎖記》喺昆明站嘅演出，又聲稱愈嚟愈感到當局對愛國愛港藝術團體有強烈嘅排斥。但係傳媒事後藝發局文件，發現嗰個項目獲批 30 幾萬港元，並唔係好似高志森咁講，金額對比其他項目亦係名列前茅。
林建明係喺1973年，參加咗由麗的電視搞嘅「沙灘小姐」選舉，攞到冠軍，於是加入咗演藝圈。佢早期除咗拍麗的劇集之外，亦都演出電影，最早期一部係1975年嘅《社女》，佢喺入面剃光頭。1976年加入無綫電視，主力喺歡樂今宵演出。
高畑勳係日本嘅動畫監督、動畫表演人士、翻譯家同監製，亦係宮崎駿嘅前輩，三重縣宇治山田市人。佢最出名係做過《再見螢火蟲》、《歲月的童話》、《百變狸貓》呢啲片嘅導演，亦出過《飄零燕》、《萬里尋親記》，及《雷朋三世》、《高立的未來世界》、《輝耀姬物語》呢啲片。
涂毓麟係香港男歌手。2018年參加ViuTV搞嘅《Good Night Show 全民造星》，入到40強後止步。2019年正式出道，屬香港環球唱片旗下。2021年同郭偉亮同糖妹成為無綫電視音樂節目《勁歌金曲》主持人，2022年開始做無綫電視藝員，同年佢做咗23位J2ers之一，拍一啲J2台節目。
曾比特係香港男歌手，2021年正式出道，屬香港環球唱片旗下。佢首出道歌《我不如》成功登上3台冠軍歌位置，而佢亦成為少數一出道就攞到咁好成績嘅香港男歌手。出道前喺2019年佢參加ViuTV搞嘅《全民造星II》，最後攞第8名，佢嘅「爆炸頭」髮型就從當時開始留，已經成為佢個人標誌。
Brave Nusic 敢作敢樂係香港環球唱片旗下嘅一個音樂品牌，喺2018年3月28號成立。成立嘅時候有盧凱彤同樂隊Dusty Bottle嘅加盟。品牌喺Facebook嘅介紹自己係主旋律外另一選擇，標榜創作自由度。
《吻別》係香港歌手張學友發行嘅第17張專輯，亦係第5張國語專輯，該唱片剩係喺臺灣嘅銷量就破百萬，佢以136萬嘅銷量成績喺臺灣歷年唱片銷量榜排第2，唱片以主打歌《吻別》爲主，而其他歌曲大多係重新填詞嘅張學友喺之前所唱嘅廣東話歌曲，如《每天愛你多一些》、《你給我的愛最多》、《一路上有你》、《秋意濃》、《Linda》、《戀愛的人都一樣》同《擁抱陽光》等，後來《情網》有廣東話叫《等你回來》，而且好多歌嘅原曲係日文。
《吻別》共有超過10個國家的版本，其中比較出名嘅係台灣原版同日本24K金碟版，成為唱片收藏愛好者中極具影響力嘅唱片之一。當時寶麗金唱片公司都有出卡帶同埋黑膠唱片。到依家，首版以及海外版本嘅《吻別》都被炒高價格，喺eBay等出名拍賣網站中台灣首版嘅《吻別》價格已經高達100.
專輯喺臺灣啱啱上市就被搶嗮，最流行嘅歌曲除咗《吻別》外，其餘嘅幾首歌曲分別入咗排行榜，被好多業界人士認為係第一個喺臺灣大熱嘅香港唱片，據統計唱片喺臺銷量超過130萬張，而以臺灣嘅人口計算，當時每20個臺灣人就要買一張正版嘅《吻別》，對於《吻別》喺臺灣嘅影響力巨大，都證明咗張學友喺臺灣樂壇嘅王者地位。
大街小巷有《吻別》嘅聲音，每一個青年人好似都被呢張歷史上最賣得嘅華語唱片所吸引，尤其係一啲娛樂場所，聽聞一啲大城市額卡拉OK準備咗幾張唱片，結果喺唔到半年時間唱片就因為被點唱太多而報廢。由於大陸額盜版行業流行，所以《吻別》唱片無法喺當時攞咗權威嘅統計，但是無疑係佢帶嚟嘅一個流行音樂嘅風潮就已經被寫入歷史。
《吻別》喺中國大陸嘅影響力係之前嘅一啲流行音樂冇得比嘅，從1994年初期開始大陸掀起咗崇拜香港流行音樂嘅一個歷史最高潮，而張學友之後出嘅《祝福》、《真愛新曲＋精選》、《忘記你我做不到》、《想和你去吹吹風》同《走過1999》等熱門國語唱片之所以大受歡迎幾乎被認做同《吻別》喺之前所帶嚟嘅影響力係分唔開。
《純熟意外》係香港電視廣播有限公司拍嘅時裝懸疑電視劇，由吳啟華、蔡思貝、李施嬅、黎諾懿、曹永廉、滕麗名、周驄同孫慧雪主演，監製陳耀全。故仔主線係講一個搞意外嚟暗殺嘅組織，概念同港產片《意外》有啲似，另外套劇再夾埋男主角係「不死人」嘅科幻元素，係繼《殭》後無綫第二套劇出現「不死人」。
2016年，佢出咗細碟《幸福三部曲》。2019年9月2號，佢出咗第一隻大碟《余佳運SINCE1994》。2021年，佢參加湖南衛視《誰是寶藏歌手》。2023年，佢參加湖南衛視、芒果TV《青年π計劃》。
《Head in the Clouds》係由美國媒體公司88rising出嘅合輯。呢隻碟喺2018年7月20號透過88rising同12Tone Music發行。演出嘉賓有Yung Bans、Yung Pinch、03 Greedo、BlocBoy JB、Vory、Phum Viphurit、Playboi Carti、Famous Dex、Verbal、Goldlink同Harikiri。
美杜莎最後俾希臘英雄柏修斯斬頭，獻畀雅典娜，雅典娜將美杜莎嘅頭嵌喺神盾埃癸斯中間。任何直望美杜莎雙眼嘅人都會變成石像。後來美杜莎一詞就有極之醜樣嘅女人嘅含意。亦有傳說話柏修斯用美杜莎個頭對付海怪，救咗被拎去做祭品嘅仙女座。
去到1980年代，香港高中女生林小花、林菁菁、顏如玉幾個朋友暑期旅行去到喺古廟附近嘅地方露營，之後遇到一場大暴雨，佢哋走入去嗰間古廟度避雨，雨停咗之後，林青青喺慌亂之中將附有朱秀才靈魂嗰條麻繩帶咗返宿舍，朱秀才嘅靈魂喺菁菁面前出現，佢呃菁菁話自己係前清榜眼，之後隨住深入交流，菁菁倚賴朱榜眼嘅法力，贏咗學校運動會，而彼此通過對方嘅鼓勵，更加清楚了解跟住落嚟要行嘅路。
開心鬼朱錦春因為平生行善積德，因此轉世成康森貴。康森貴自細就有超能力，但係因為唔識得運用而成日遇到麻煩。聖高貴中學學生戴卓儀、簡靜美同趙明菜係班裏面卑鄙會嘅骨幹成員，經常率領全班搞惡作劇，喺一個學期之內已經激走咗七個老師。
插班生姚瓊被逼加入卑鄙會。康森貴師範畢業之後，去到聖高貴中學做老師，任教文科同體育。喺第一次體育堂，戴卓儀本來諗住用射籃球嘅技術喺康sir面前威吓，點知康sir憑住更高超嘅射籃技術解圍。成班人都好唔忿氣，於是將惡作劇行動升級，令到康sir受盡苦頭，好彩得小食部鄧伯傳授對策。
男校學生潘再安、高帶水、Paul Chan力追卑鄙會四個女仔，但就俾佢哋整蠱。第二日，男生去到聖高貴中學尋仇，康sir唔覺意用超能力打傷佢哋，康sir只好硬住頭皮去男校賠罪，見到男生嘅班主任老老師一見鍾情，發生咗一連串爆笑故事。
寰亞傳媒集團，全名寰亞傳媒集團有限公司，之前叫寰亞綜藝集團，係一家總部位於香港嘅華語娛樂集團公司，於北京、上海、台北同首爾都設有辦事處，業務包括藝人打理、電影同電視節目嘅製作同發行、音樂製作同出版、演出活動製作等。
聖保羅男女中學喺1915年創立。早期只收女仔，1918年成為香港第一間規定學生必須着校服嘅學校，1945年戰後復課，兼收男女學生，係香港首間男女同校學校。2001年向政府申請成為直接資助學校，成為首間直資中學。
芭比有好多唔同款式嘅衫、裙、重有手袋、飾物、私家車仔、寵物、同埋唔同行業嘅返工制服，表現出唔同 life style。最初芭比淨係得白人，之後推出埋黑人同其他唔同國家民族嘅款式，好似印度芭比咁。佢個男朋友叫 Ken，喺2004年散咗，但去到2006年2月，佢哋又喺返埋一齊  。
八卦擺位叫八卦圖，分做兩種，分別係先天八卦同後天八卦。之不過先天同後天，都係宋時加上嘅名，並不表示出現先後，只係占算構想同方法唔同。近代出土唔少帛書、竹簡，卦名、排列以及畫法，都有唔同。初為籌算，原本爻為數字。
唐素琪，係香港嘅全職模特兒，喺2005年麥當勞廣告入面嘅嗰把嬌嗲聲同埋可愛嘅表情大受好評，亦喺2006年參與電視節目《美女廚房》，得咗「美少女廚神」第三名。Chelsea喺2007年3月17號舉行嘅「芝華士醇音樂會」正式宣佈成為金牌大風旗下藝人。
梁家玉22歲加入知名模特兒公司Elite成為全職模特兒。渠自2007年3月嫁畀拍拖3年嘅作曲家雷頌德之後就減少咗模特兒嘅工作。2014年，渠同老公擔任無綫電視節目《女皇的盛宴》嘅嘉賓，期間得到主持人汪明荃讚渠廚藝出色，於是喺遞二年獲安排主持烹飪訪談節目《閨密教煮》。
《平安谷之詭谷傳說》，係香港電視廣播有限公司拍攝製作嘅民初女性倫理懸疑恩仇電視劇，由黃浩然、蘇玉華同陳凱琳領銜主演，並由劉江、朱晨麗、龔嘉欣、阮兆祥同韋家雄聯合主演，編審湯健萍同蔡淑賢，監製陳耀全。故事主題係「一條封閉嘅村莊，一場男女嘅鬥爭」，講一條村重男輕女嘅故仔。
《超級無敵獎門人終極篇》係香港無綫電視製作嘅遊戲節目，係「獎門人系列」第十輯，亦號稱係最尾一輯，成個節目有31集，由「獎門人」曾志偉同九位「獎老」錢嘉樂、林曉峰、金剛、阮兆祥、江欣燕、陳小春、王祖藍、王志安同蘭茜主持，同埋有譚永浩、何廣沛、陳華鑫、梁茵做助手。
美在花城節目出街之後，初期嘅選拔賽事凈限喺珠江三角洲範圍，而且係2年一屆，從1998年嘅第6屆美在花城開始改為每年一屆。從第11屆開始，廣州電視台為咗打響美在花城嘅品牌知名度，組委會決定將賽區擴大到哈爾濱、昆明、成都、南京、武漢等五大城市，重請埋嗰五間市級嘅電視臺一齊辦佢嘅選美大賽。
Saturday Night Live係美國全國廣播公司製作嘅大型直播式娛樂節目，Lorne Michaels 製作，現時做到 48 季。 1975年10月，SNL 嘅前身，NBC's Saturday Night 響美國啟播，到咗1976年改名，之後為喜劇界培養新星同新嘅搞鬼題材。
柴崎幸14歲嗰陣畀星探發掘，演過唔少電視節目同廣告。響2000年佢拍深作欣二嘅電影《大逃殺》，觀眾開始注意佢。之後憑《Go!大暴走》一片贏到超過十個新人賞，演技得到認同，喺東南亞同歐美地區都有唔少影迷。
藝名係嚟自漫畫《少女ケニヤ》。柴崎幸14歲嗰陣鍾意川上潤子嘅漫畫《少女ケニヤ》，所以將女主角「柴崎紅」個名改做自己個藝名。2004年開始，柴崎幸因為同妻夫木聰合作拍《Orange Days》而傳出緋聞。
長今係朝鮮中宗嗰代嘅醫女，生歿年未知，但佢係喺《朝鮮王朝實錄》留低記錄嘅醫女之一。佢出名在於佢係朝鮮王朝唯一喺內醫府做御醫嘅女人。佢喺《朝鮮王朝實錄》提及咗十次，就算係噉，關於佢嘅信息依然模糊粗疏。中宗對長今嘅醫學見識滿意，交付責任佢，照顧王族成員嘅健康。
長今嘅人生拍成咗韓國劇集《大長今》。喺呢部劇集，長今嘅名叫徐長今。主角由演員李英愛飾演。部劇畀評論界評價高，喺好多亞洲國家攞得成功，攞得高收視率。然而，呢部戲嘅徐長今形象認爲係小說化嘅形象，因爲喺齣戲長今描寫做從一個宮中女廚變成做御醫女。
臺北都會區大眾捷運系統，簡稱臺北捷運、北捷，係服務臺北都會區嘅大眾捷運系統，係臺灣第一座投入營運、亦係規模最大嘅捷運系統，興建同埋營運目的係為咗紓緩臺北交通長期以來嘅塞車問題，並藉以改善都市動線同機能，促進臺北市中心同周邊衞星市鎮繁榮發展。
喺1986年3月27號行政院通過咗經建會審議嘅「臺北都會區捷運系統計畫」之後，臺北捷運1988年2月24號開始起。首條營運路線文山線喺1996年3月28號通車，經過多年建設，目前系統有文湖線、淡水信義線、松山新店線、中和新蘆線、板南線同埋環狀線，服務範圍涵蓋臺北市同新北市，亦有幾個桃園捷運嘅轉車站方便來往桃園市，尤其係桃園國際機場。
《犀利人妻》，2010年台灣偶像劇。台灣電視公司、三立電視聯合出品，由隋棠、溫昇豪、宥勝、朱芯儀等人主演。呢套劇喺2010年10月9號開拍，2010年11月5號喺台視首播，邊拍邊播。 呢套劇亦係隋棠同溫昇豪兩人繼2009年《那一年的幸福時光》、2010年《偷心大聖PS男》之後，第三度合作演出三立電視嘅偶像劇。
》，廣東話口頭叫《我哋同惡嘅距離》，係臺灣公共電視、CATCHPLAY同HBO Asia喺2019年推出嘅社會寫實電視劇，由林君陽執導，呂蒔媛編劇，賈靜雯、溫昇豪、吳慷仁、周采詩、洪都拉斯、陳妤、曾沛慈、林哲熹、林予晞、施名帥、檢場同謝瓊煖主演。
鍾瑤係一位台灣女演員同埋模特兒。佢鍾意潛水，而佢係螢幕上嘅形象係「姊」。佢喺早期以模特兒嘅身份出道，有好多MV、平面同埋廣告嘅拍攝經驗。2007年，佢首次演出電影《不能說的秘密》，之後就開始涉足戲劇表演嘅領域。
《金曲撈之挑戰主打歌》係中國大陸江蘇衛視懸疑競猜類音樂綜藝節目《金曲撈》嘅第二季。同上一季由原唱同喚醒師同唱一首歌嘅形式唔同，呢季節目對賽制作出咗全新升級。每期由一位原唱歌手對抗3位金曲守護人，以自己嘅非主打歌同主打歌同台PK。
《金曲撈之挑戰主打歌》依舊由《金曲撈》系列節目製作人王希同佢團隊整，由李好、薛之謙一齊主持。節目喺2018年7月4號喺南京國際博覽中心開始錄製，2018年7月20號開始逢星期五夜晚10點接檔《嗨，唱起來！
第二季嘅賽制較第一季作出咗全新升級。喺前11場嘅常規競演入面，每場將邀請一位原唱歌手，並攜帶三首非主打歌曲，向自己嘅三首主打歌發起挑戰。另外，每場競演重將邀請3位金曲守護人，主打歌由三位金曲守護人守護。
現場500名大眾聽審分做60後、70後、80後、90後同00後共5個年齡層次，每個年齡層次各100人，大眾聽審喺歌曲演唱過程入面行使選擇權。歌曲演唱開始，選擇通道正式開啟。演唱結束，選擇通道關閉。每首歌曲嘅受歡迎度將會分年齡段進行統計。
呢期係《金曲撈之挑戰主打歌》嘅首場競演，喺北京時間2018年7月20號夜晚10點喺江蘇衛視首播。參加呢期節目嘅原唱歌手係任賢齊，3位金曲守護人分別係白舉綱、劉維同郁可唯，4位嘉賓一齊唱咗開場曲《浪花一朵朵》。
呢期係《金曲撈之挑戰主打歌》嘅第2場競演，喺北京時間2018年7月27號夜晚10點喺江蘇衛視首播。參加呢期節目嘅原唱歌手係鄭少秋，3位金曲守護人分別係胡夏、陳芳語同汪小敏，4位嘉賓一齊唱咗開場曲《世間始終你好》。
呢期係《金曲撈之挑戰主打歌》嘅第3場競演，喺北京時間2018年8月3號夜晚10點喺江蘇衛視首播。參加呢期節目嘅原唱歌手係吳克群，3位金曲守護人分別係馬伯騫、李嘉格同汪蘇瀧，4位嘉賓一齊唱咗開場曲《冬天裏的一把火》。
呢期係《金曲撈之挑戰主打歌》嘅第4場競演，喺北京時間2018年8月10號夜晚10點喺江蘇衛視首播。參加呢期節目嘅原唱歌手係周筆暢，3位金曲守護人分別係劉惜君、陳楚生同袁成傑，4位嘉賓一齊唱咗開場曲《歲月神偷》。
呢期係《金曲撈之挑戰主打歌》嘅第5場競演，喺北京時間2018年8月17號夜晚10點喺江蘇衛視首播。參加呢期節目嘅原唱歌手係鄧紫棋，3位金曲守護人分別係張芸京、白舉綱同劉宇寧，金曲守護團同鄧紫棋依次唱咗開場曲《喜歡你》同《泡沫》。
呢期係《金曲撈之挑戰主打歌》嘅第6場競演，喺北京時間2018年8月24號夜晚10點喺江蘇衛視首播。參加呢期節目嘅原唱歌手係李克勤，3位金曲守護人分別係郭靜、袁成傑同金池，金曲守護團同李克勤一齊唱咗開場曲《醜八怪》。
呢期係《金曲撈之挑戰主打歌》嘅第7場競演，喺北京時間2018年8月31號夜晚10點喺江蘇衛視首播。參加呢期節目嘅原唱歌手係趙傳，3位金曲守護人分別係金志文、黃綺珊同黃雅莉，金曲守護團同趙傳一齊唱咗開場曲《我是一隻小小鳥》。
呢期係《金曲撈之挑戰主打歌》嘅第8場競演，亦係「她戰紀」系列嘅首場競演，喺北京時間2018年9月7號夜晚10點喺江蘇衛視首播。參加呢期節目嘅原唱歌手係蔡健雅，3位金曲守護人分別係弦子、汪小敏同丁噹，金曲守護團同蔡健雅一齊唱咗開場曲《紅色高跟鞋》。
呢期係《金曲撈之挑戰主打歌》嘅第9場競演，亦係「她戰紀」系列嘅第2場競演，喺北京時間2018年9月14號夜晚10點喺江蘇衛視首播。參加呢期節目嘅原唱歌手係許美靜，兩位金曲守護人分別係汪蘇瀧同汪小敏，金曲守護團同許美靜一齊唱咗開場曲《城裏的月光》，團長劉維亦參與呢期嘅守護任務。
呢期係《金曲撈之挑戰主打歌》嘅第10場競演，亦係「她戰紀」系列嘅最後一場競演，喺北京時間2018年9月21號夜晚10點喺江蘇衛視首播。金曲守護團團長劉維因工作檔期安排而缺席呢場錄製，呢期由原擔任金曲大使嘅薛之謙代行佢嘅職務，並同時參與呢期嘅守護任務。
呢期係《金曲撈之挑戰主打歌》嘅第11場競演，喺北京時間2018年9月28號夜晚10點喺江蘇衛視首播。金曲守護團團長劉維因籌備金曲盛典而缺席呢場錄製，呢期由袁成傑代行佢嘅職務。參加呢期節目嘅原唱歌手係薛之謙，3位金曲守護人分別係白舉綱、劉宇寧同阿蘭，金曲守護團同薛之謙一齊唱咗開場曲《演員》。
呢期係《金曲撈之挑戰主打歌》嘅第12場競演，為「金曲盛典」，喺北京時間2018年10月5號夜晚10點喺江蘇衛視首播。參加呢期節目嘅3位挑戰者分別係郁可唯、汪小敏同汪蘇瀧，3位金曲守護人分別係李玖哲、洪雨雷同羅中旭。
張鐵林喺1957年嘅河北省唐山市入面出世，之後就去咗陝西省渭南市嗰度長大，到咗1973年就去咗臨潼市入面做咗農民，之後1976年去咗西安嗰度做工人。佢喺1978年考入咗北京電影學院表演系之後一直到1982年畢業為止，就分配到天津電視台度做演員。
張鐵林喺1987年就到咗英國留學，之後喺1997年加入埋英國國籍。而20世紀90年代初期重去咗香港嗰度發展，先係同徐克一齊簽約，參加咗影《黃飛鴻》嘅電影系列，跟住喺1996年轉咗鳳凰衛視嗰度做電影主持，之後無耐又返咗去中國內地嗰度發展。
喺1999年，佢因為參加咗電視劇《還珠格格》嘅拍攝先至俾人重新知返呢位明星。到咗2007年，佢重做咗暨南大學藝術學院嘅院長。佢喺電視劇入面，成日做皇帝嘅角色。喺2014年10月，佢同張月亮一齊參加咗深圳衛視嘅《極速前進》第一季遊戲節目。
1982年，于謙考入北京市戲曲學校相聲班學藝，喺學校期間曾經跟住相聲名家王世臣、羅榮壽、高鳳山、趙世忠學習。1985年拜石富寬為師。1995年喺北京電影學院畢業，影視導演系大專班。2000年，首次同郭德綱合作表演相聲，2002年，2人做咗搭檔，重喺2004年加入北京德雲社。
《小龍人》、《海馬歌舞廳》、《編輯部的故事》、《九九歸一》、《天下第一醜》、《人蟲》、《新刀馬旦》、《小房東》、《清官巧斷家務事》、《縣長老葉》、《李衛當官》、《京華煙雲》等，重喺中央電視台、北京電視台同地方台嘅長期欄目中擔任節目編導同主持人。
李藝彤係中國大型女子偶像團體SNH48嘅成員，同時亦係微博熱門段子手同網路翻唱歌手，目前所屬隊伍為Team NII，經紀公司為上海絲芭文化傳媒有限公司。 李藝彤出生於中國陝西省西安市，2013年8月18號以SNH48二期生成員嘅身份正式出道，同年嘅11月11號加入SNH48 Team NII，並獲得SNH48第一屆總選舉嘅第六名。
呢度列出2019年由湖南衛視首播嘅戲劇節目同綜藝節目。2019年嘅節目將喺湖南衛視同湖南衛視高清頻道同步播出。而喺新媒體方面，芒果TV會繼續實行版權分銷制度。部分節目除咗會喺芒果TV上線播出外，亦會喺其他影片網站上線播出。
呢隻歌嘅原名係《香草山》，原本係一隻基督教福音歌嘅曲風嚟。喺原本歌詞入面，填詞人侯強就喺聖經雅歌同哥林多前書去抽啲歌詞出嚟。去到2019年，張芯喺《歌手2019》第一期演唱，並攞到嗰集觀眾票選第五名。
《Beautiful Mess》係俄羅斯裔保加利亞歌手Kristian Kostov嘅歌。喺2017年3月13號由維珍唱片數碼發行，代表保加利亞參加2017年歐洲歌唱大賽同埋喺《歌手2019》第一期參賽。
2016年12月22號，保加利亞國家電視台向國內嘅音樂製作人同唱片公司公開去攞參加2017年歐洲歌唱大賽嘅作品。2017年1月25號，公佈咗候選名單，有成六個作品入圍。2月7號，入圍嘅歌得返三隻。3月13號，消息話Kristian Kostov會拎佢嘅歌《Beautiful Mess》參加比賽。
2006年，佢為電視劇《神鵰俠侶》嘅主題曲《天下無雙》填詞。2014年，佢第一部做導演嘅作品《愛的頻率》播出。2015年，佢做電影《戰神蚩尤》嘅導演。2017年，佢為《新俠客行》電視劇嘅片頭曲《俠客行》填詞。
《Crazy》係美國靈魂二人組合Gnarls Barkley嘅歌。呢隻歌係嚟自佢哋2006年第一隻唱碟《St. Elsewhere》。呢隻歌喺告示牌百強單曲榜最高排過第二，喺英國、丹麥、加拿大、愛爾蘭、紐西蘭同其他國家嘅榜單排過第一。
Gnarls Barkley係美國靈魂樂二重唱組合，組合由詞曲作家CeeLo Green同製作人Danger Mouse組成。2006年，佢哋出咗第一隻錄音室唱碟《St. Elsewhere》。入面有隻紅紅嘅單曲《Crazy》，喺美國百強單曲榜最高排過去第二，喺英國單曲排行榜最高排過第一位。
佢被視為俄羅斯搖滾音樂嘅先鋒。去到依家，喺前蘇聯加盟共和國入面仲有好多忠實歌迷。喺俄羅斯音樂界歷史上，幾乎冇任何歌手可以比佢同埋佢嘅樂隊Kino更有影響力。佢貢獻咗大量音樂同埋電影作品，包括10張唱碟。
軍歌係講緊戰爭、社會時局、主戰、反戰或作戰情緒嘅創作歌，可以係進行曲、部隊歌、行軍歌、愛國歌、民歌、流行歌、輓歌等形式。軍隊遵循命令學習哼唱嘅歌。軍歌唔單止係係部隊行進嗰陣，提振士氣用，都可以提升部隊嘅榮譽感，凝聚向心力。
喺藏文入面「GA」嘅意思係祝福同美好嘅意思。佢哋出呢隻單曲係想多謝一路支持佢哋嘅歌迷朋友，希望呢隻歌畀到人溫暖嘅感覺。2019年，ANU喺湖南衛視《歌手2019》第五期再唱呢隻歌，並攞到嗰集觀眾票選第六名。
《In My Blood》係加拿大歌手沙恩曼特斯嘅歌。由Geoff Warburton、Scott Harris、Shawn Mendes同Teddy Geiger作曲同填詞。呢隻歌喺2018年3月22號由小島唱片作為《沙恩曼特斯》唱碟嘅先行單曲發行。
Sasha Xuman，係俄羅斯音樂製作人、樂隊主唱、音樂製作公司老闆。2009年，佢同Ilya Sosnitskiy組咗個叫Xuman嘅樂隊。佢亦都係該樂隊嘅主唱。佢係Xuman Records音樂製作公司嘅老闆。
《A Million Voices》係由俄羅斯女歌手Polina Gagarina演唱，Gabriel Alares、Joakim Björnberg、Katrina Noorbergen、Leonid Gutkin同Vladimir Matetsky填詞同作曲嘅一隻歌。
劉岩，係中國大陸音樂劇演員、歌手，喺吉林藝術學院古典舞專業畢業。佢原本係吉林省歌舞團成員，2005年退出就自己一個去北京發展。2007年出演中國原創音樂劇《蝶》，飾演男主角梁山伯。2013年，參演中國原創音樂劇《王二的長征》。
佢出席第七屆唐寧茶調飲大賽唱過呢隻歌為參賽者打氣。2017年，林憶蓮喺浙江衛視《夢想的聲音2》第九期唱咗呢隻歌。2019年，楊乃文喺湖南衛視《歌手2019》第七期再唱呢隻歌，並攞到嗰集觀眾票選第七名。
2012年1月19號，通過Tophit系統喺獨聯體國家嘅電台播放《表演結束》。同樣喺1月尾，呢首歌都可以喺歌手嘅官方網站上收聽。出咗作品後，媒體上有關於Meladze同Gagarina嘅小說謠言就流傳出來。
《浪裏游》係講緊女人心境嘅歌，主要係帶出女性越嚟越自由，有更多嘅選擇權。呢隻歌由攞過金曲獎嘅導演黃婕妤負責。MV作品用咗蒙太奇嘅拍攝手法，並去咗台灣攞景。MV用咗三個「劉惜君」去詮釋新時代女性面對生活嘅態度。
呢張唱碟亦係楊乃文首次參與成個製作環節。唱碟嘅同名主打歌〈離心力〉被叫做係出道以嚟口氣最「輕」嘅作品。對於以前都用搖滾歌做主打歌嘅楊乃文嚟講，呢次係一次突破。〈離心力〉呢隻歌有好多好評，甚至被叫做係「2016年催淚神曲」之一。
1966年佢喺德國慕尼黑出世。佢細個嗰陣就開始學巴伐利亞嘅民俗樂器，巴伐利亞古箏。1986年到1990年，佢喺漢斯·艾斯勒音樂學院度讀音樂理論。1993年，佢靠獎學金入咗上海音樂學院師從龔一去學古琴。
1984年，佢填詞作品《一段情》攞到第三屆香港電影金像獎最佳原創電影歌曲獎。佢係動畫片《喜羊羊與灰太狼》嘅監製。佢幫過TVB《歡樂今宵》編審、做過電影《殭屍叔叔》同《靈幻先生》嘅編劇工作。佢做過香港設計中心嘅副主席。
《I Hate Myself for Loving You》係美國搖滾樂隊Joan Jett and the Blackhearts嘅歌。隻歌喺第六隻唱碟《Up Your Alley》以先行單曲發行。
呢隻歌係隻用中國風做曲風嘅歌。有日，趙欽經過一間寺廟，令佢諗起細個由外婆學到嘅意念。之後佢就將佢由外婆學到嘅當心入面有嘢掛住嗰陣，要將呢啲抽象嘅嘢具體化，就會變咗我哋心入面具體化咗嘅觀音閣。2017年8月2號，呢隻歌攞到流行金曲排行榜「最流行·受歡迎單曲」獎。
《Get it》係由Kristian Kostov、Daniel Kostov、Maria Erke同Sasha Xuman填詞同作曲，Kristian Kostov演唱。呢隻歌喺2018年8月27號以單曲形式發行。
2002年3月16號，為纪念唱片發行七周年同唱片累計銷量超過300萬張，環球音樂 特登將原裝母帶交去日本JVC錄音工程總部，JVC嘅格林美獎最佳混音得主瀧口博達重新做XRCD進行聲音還原處理，推出高音質嘅複刻版CD。
《Love of My Life》係英國皇后樂隊喺1975年唱碟《A Night at the Opera》入面嘅歌。隻歌係主唱費迪墨格利為Mary Austin而寫，後者係佢喺1970年代早期嘅女朋友，佢同女朋友維持過一段長期穩定嘅戀愛關係。
《波希米亞狂想曲》係皇后樂隊嘅歌，由費迪墨格利創作，最初版本收錄喺1975年《A Night at the Opera》唱碟入面。呢隻歌喺曲方面結構好特別，冇重複嘅副歌，而係由幾個風格差異幾大嘅部分構成，包括謠曲、結他獨奏、歌劇、硬搖滾等，並且充滿住猛烈嘅意識流同噩夢色彩。
《武魂》呢隻歌嘅歌詞係將項羽寫嘅《垓下歌》同賀鑄寫嘅《六州歌頭·少年俠氣》融合咗一齊。呢隻歌將現代電子樂同中國古風音樂融合咗一齊。呢隻歌亦都係同名網絡遊戲《武魂》嘅戰歌。2019年，龔琳娜、石倚潔同王珮瑜喺湖南衛視《歌手2019》總決賽第一輪演唱呢隻歌，並未能晉級第二輪。
佢喺上海音樂學院畢業。2007年參加湖南衛視歌唱選騷節目《快樂男聲》，最終入圍南京唱區十強。2008年起，先後出演《伴兒》、《愛上鄧麗君》等音樂劇。2012年主演百老匯音樂劇《貓》中文版，決定做音樂劇演員。
2017年歐洲歌唱大賽係第62屆歐洲歌唱大賽，主辦地係上屆冠軍國烏克蘭嘅基輔，最後由葡萄牙攞冠軍，係葡萄牙參賽53年嚟第一次攞冠軍。如果將今次結果折算成舊嘅比賽制度，佢嘅得分更加會超過2009年嘅挪威選手。
烏克蘭唯一嘅自治共和國克里米亞自治共和國佔據咗半島嘅大部份，而剩翻嘅就係塞凡堡自治市。蘇聯解體之後，俄羅斯同烏克蘭達成協議，俄羅斯每年向烏克蘭交9700萬美元租金，租用塞凡堡自治市嘅烏克蘭軍港，作為黑海艦隊嘅基地。
2014年，俄羅斯派遣不明武裝分子侵略並佔領克里米亞，槍手挾持克里米亞議會嘅議員，強逼佢哋投票支持親俄傀儡顛覆克里米亞政府，跟住仲搞咗個唔畀聯合國同歐洲安全合作組織監督，受到操縱嘅所謂「公投」，之後俄羅斯宣佈吞併克里米亞，國際社會普遍都譴責俄羅斯嘅侵略行徑，並呼籲尊重烏克蘭嘅主權同領土完整 。
克里米亞危機係2014年初開始烏克蘭同俄羅斯就克里米亞半島歸屬問題爆發嘅國際危機。克里米亞親俄武裝分子因為唔滿意烏克蘭政府親歐盟，所以喺俄羅斯暗啞底幫手之後，趕走晒當地烏克蘭官員，搞咗個所謂公投後宣告成立克里米亞共和國，然後加盟做俄羅斯一部分。
影音技術最早係由陰極射線管嘅電視系統嘅建立而發展起身，但係之後新嘅顯示技術發明，使到影音技術所包括嘅範疇更加大。基於電視嘅標準同基於電腦嘅標準，被試圖由兩個唔同嘅方面來發展視像技術。而今得益於電腦效能嘅提升，而且隨住數碼電視嘅播出同記錄，爾兩個領域又有咗新嘅交叉同集中。
電腦而今可以顯示電視訊號，可以顯示基於電影標準嘅影音檔案同串流媒體，同開始衰退嘅電視系統相比，電腦隨住其運算器速度嘅提高，儲存容量嘅提高，同寬頻嘅逐步普及，通用嘅電腦應用具備咗採集、儲存、編輯同發送電視、影音檔案嘅能力。
聲入人心男團，係中國大陸美聲組合。2019年11月8號出首隻單曲《未知的真相》，2019年12月4號，喺北京正式成團。2020年6月，仝卓因高考舞弊事件退出聲入人心男團，高天鶴因主持人資格考試作弊事件同湖南衛視解約。
《聲入人心》第一季喺2018年11月2號湖南衛視首播，並於2019年1月18號完，共有嚟自海內外25所高校嘅36位演唱成員參與，節目喺播出期間攞到良好口碑。2019年頭，仝卓、高天鶴正式同湖南衛視簽約。
2020年3月，加盟湖南衛視《歌手·當打之年》，喺第四輪排位賽憑住《你的色彩》奇襲蕭敬騰獲勝，並喺終極對決贏咗耿斯漢奇襲成功，攞到正式補位資格、為終極補位歌手，之後喺突圍賽演唱《沒離開過》喺組內對決輸咗畀袁婭維直接遭到淘汰。
2020年3月，加盟湖南衛視《歌手·當打之年》，喺第四輪排位賽憑住《Qui Con Me》奇襲蕭敬騰獲勝，並喺終極對決贏咗耿斯漢奇襲成功，攞到正式補位資格、為終極補位歌手，之後喺突圍賽演唱《沒離開過》喺組內對決輸咗畀袁婭維直接遭到淘汰。
2016年8月，傅園慧出戰里約熱內盧舉辦嘅2016年夏季奧林匹克運動會，喺女子100米背泳準決賽「使出洪荒之力」，以58秒95第三快嘅時間入決賽，再喺8月9號嘅決賽以58秒76同加拿大嘅馬茜並列第三攞到銅牌。
《Qui Con Me》係由中國美聲組合聲入人心男團唱嘅歌。呢隻歌由Roxanne Seeman，George Komsky同Ivo Moring作曲，Saverio Principini填意大利文歌詞，程何負責中文填詞。
聲入人心男團Super Vocal喺2020年3月20號嘅《歌手·當打之年》節目入面，用意大利文同中文現場唱咗呢隻歌。《Qui Con Me》喺2020年3月27號由環球音樂旗下嘅迪卡唱片公司作為單曲發行。
環球唱片中國公司同湖南衛視一齊打造中國美聲男子組合「聲入人心男團Super Vocal」，由四位歌手蔡程昱，仝卓，高天鶴同鞠紅川組成。 佢哋喺參加湖南電視台演唱比賽《聲入人心第一季》後，以個人身份重組成團。
2020年3月，「聲入人心男團Super Vocal」作為第四輪奇襲歌手參加咗《歌手·當打之年》。 呢個美聲組合用意大利文同中文唱咗原作《Qui Con Me》中文譯名《你的色彩》。聲入人心男團憑住呢隻歌喺節目度奇襲成功。
陳凱彤係香港女歌手，2010年參加無綫電視《超級巨聲2》，第二集被淘汰，到2013年參加「英皇新秀歌唱大賽2013」攞冠軍，之後就加入英皇娛樂受訓，到2015年3月正式出道。2018年8月約滿英皇娛樂，成爲自由身歌手。